19.01.18

**מב"ל מ"ה - תחקיר סגלי להתנסות מס' 1 באסטרטגיה**

**שם**:

אנא התייחס לעניינים הבאים **בגוף המסמך**:

**הכנת הסגל להתנסות האסטרטגית**

1. מטרות הכנת הסגל כפי שהוגדרו היו:
   1. התנסות הסגל וצבירת ניסיון וביטחון בעבודה לפי גישת העיצוב
   2. העמקת הכרות הסגל עם הזירה הצפונית, כהכנה להתנסות האסטרטגית של החניכים על הזירה
   3. גיבוש תובנות לגבי הפורמט המיטבי של ההתנסות האסטרטגית

האם המטרות היו נכונות, לדעתך?

האם היה צריך להוסיף או לגרוע מטרות?

האם עמדנו במטרות?

מה רמת השליטה בתוכן ההתנסות ובגישת העיצוב הנדרשות מהמדריך, לדעתך?

1. הערך את **עיתוי, משך ופריסת** הכנת הסגל להתנסות מס' 1.

בהיבט ניצול הזמן ולאור משך הזמן המשמעותי שהוקדש להכנה, האם זה בא על חשבון משהו אחר, חשוב יותר, בו הסגל צריך היה לעסוק?

האם נדרש לחזור על הכנה זו כל שנה או לחשוב על טכניקה אחרת (מדריכים ותיקים/חדשים)?

1. הערך את **תפקיד בעלי התפקידים** **ותרומתם** בהכנת הסגל להתנסות (מדריך מוביל, מרכז דדו, חטיבת המחקר באמ"ן, החטיבה האסטרטגית באג"ת, מפקד מב"ל).

האם נדרשים בעלי תפקיד נוספים לליווי ההכנה?

**ההתנסות האסטרטגית**

1. מטרות ההתנסות כפי שהוגדרו היו:
   1. התנסות וצבירת ניסיון וביטחון בעבודה לפי גישת העיצוב לקראת הסימולציה המדינית-ביטחונית ופעילויות נוספות בהמשך השנה
   2. מטרה משנית: העמקת ההכרות עם הזירה הצפונית

האם המטרות היו נכונות? מה צריכות להיות **מטרות ההתנסות** בראייתך (בהיבטי תהליך ותוכן)?

האם המטרות הושגו, לדעתך?

אם לא, כיצד ניתן לתכנן טוב יותר את ההתנסות בפעם הבאה? (הרחב בבקשה לגבי מורכבות מושא ההתנסות ולשלב בגישת העיצוב אליו יש להגיע)

1. הרחב בבקשה לגבי **תכנים משמעותיים** ולגבי **מתודולוגיה ועזרים** שתמכו בפועל או שנדרשים להבא לשם עמידה טובה יותר במטרות ההתנסות.
2. מה **הפרופיל הרצוי** למוביל צוות בהתנסות זו (גם בהתחשב בחלוקת משימות ההובלה לאורך השנה)?

האם המובילים שבחרנו התאימו לפרופיל האמור?

מה ניתן לשפר לעניין זה להתנסויות העתידיות ולשנה הבאה?

1. מתוך הסתכלות על הצוות במהלך ההתנסות, מה **רמת השליטה בגישת העיצוב של כל אחד מחברי הצוות**?

האם ניתן לזהות פרופיל חניך (שאינו מוביל) בתחום זה?

האם התרגול **ברמת הצוות** הוא הנכון, או שמא נדרש פורמט אחר (לדוגמה, קבוצות ייעודיות כמו בסימולציה)?

1. מה **תפקיד המדריך** במהלך התנסות?

במה, אם בכלל, שונה התנסות זו מההתנסויות העתידיות בציר האסטרטגיה לעניין ליווי החניכים?

האם **תמיכת המומחים** החיצוניים (לזירה הצפונית/לגישת העיצוב) עזרה בהתנסות? האם ישנם עניינים בהם היא הפריעה דווקא? באיזה אופן ניתן לשפרה בעתיד?

1. מהו **מנגנון תחקיר וסיכום ההתנסות** המומלץ (ברמת החניך, הצוות וכלל הקורס)?

האם בנוסף לסיכום נדרש כלי נוסף (מבדק בקיאות, נייר קצר, משוב למוביל ההתנסות וכד')?

**ההתנסויות האסטרטגיות העתידיות**

1. לאור ההתנסות, מהם תובנותיך ולקחיך העיקריים אותם ניתן ליישם כבר כעת לגבי הסימולציה המדינית-ביטחונית, ולקחת בחשבון לגבי ההתנסות המסכמת, שהנוסח שלה עדיין לא סוכם?